b'\n_START_ARTICLE_\nThe Shamrocks\n_START_PARAGRAPH_\nThe Shamrocks oli vuosina 1962 \xe2\x80\x93 1968 toiminut ruotsalainen popyhtye. Yhtyeen perustivat G\xc3\xb6ran Andersson (kitara), Jan Granaht (kitara), Bernt Ek (basso) ja Bj\xc3\xb6rn Wrangert (rummut). Kun rautalanka vaihtui laulettavaan beat\xe2\x80\x93musiikkiin, laulusolistiksi tuli Dick Emretzon. Muutaman vuoden kuluttua Andersson ja Ek j\xc3\xa4ttiv\xc3\xa4t yhtyeen ja heid\xc3\xa4n tilalleen saapuivat Jimmy Lindskog (kitara ja laulu) sek\xc3\xa4 it\xc3\xa4valtalainen Dieter Feichtinger (basso ja laulu). T\xc3\xa4m\xc3\xa4n my\xc3\xb6t\xc3\xa4 Granaht ja Wrangert alkoivat my\xc3\xb6s laulaa. Vaihdettuaan tyyli\xc3\xa4 yhtye teki ensimm\xc3\xa4iset levytykset "We gonna make it" ja "A Lonely man". K\xc3\xa4yty\xc3\xa4\xc3\xa4n Suomessa yhtye tapasi englantilaisen The Renegades -yhtyeen ja mieltyi "Cadillac"-hittiin, joka p\xc3\xa4\xc3\xa4tyi yhtyeen ohjelmistoon. Pian t\xc3\xa4m\xc3\xa4n j\xc3\xa4lkeen Lindskog erosi yhtyeest\xc3\xa4 ja h\xc3\xa4net paikkasi Kent Risberg (kitara ja laulu), jonka kanssa alkoi yhtyeen nousukausi, sill\xc3\xa4 yhtye k\xc3\xa4vi esiintym\xc3\xa4ss\xc3\xa4 Englannissa, Irlannissa, Saksassa, Alankomaissa, Belgiassa, Ranskassa, Luxemburgissa, It\xc3\xa4vallassa, Italiassa, Suomessa, Norjassa ja Tanskassa. Yhtye oli my\xc3\xb6s todella suosittu Japanissa, jossa sen single "Don\xe2\x80\x99t you know she\xe2\x80\x99s mine / Day time, night time" oli suosittu. Granaht j\xc3\xa4tti yhtyeen 1968, mink\xc3\xa4 j\xc3\xa4lkeen Risberg, Feichtinger ja Wrangert esiintyiv\xc3\xa4t v\xc3\xa4h\xc3\xa4n aikaa triona.'